ddrg/super_eurlex huggingface dataset:
(4)

Dossieret og de øvrige oplysninger blev også forelagt for Den Videnskabelige Komité for Planter til særskilt høring. Komitéen blev anmodet om at udtale sig om stoffets ophobning i jordbunden og om dets potentielle miljøpåvirkning. Komitéen bemærkede i sin udtalelse ( 4 ), at de foreliggende undersøgelser og navnlig feltundersøgelsen af nedbrydningen af organisk materiale (»affaldsposeundersøgelse«) ikke på overbevisende måde godtgjorde, at påvirkningen af miljøet var acceptabel, især på grund af forsøgsplanens utilstrækkelige statistiske rækkevidde. Komitéen bemærkede også, at en fraktion af den anvendte quinoxyfen kan fordampe efter anvendelse på en afgrøde. Selv om de foreliggende resultater tyder på, at stoffet hurtigt nedbrydes i luften, foreslog komitéen, at målinger af halveringstiden gentages, når der er udviklet passende metoder til vurdering af miljørisiciene ved transport af plantebeskyttelsesmidler gennem luften. Der blev taget hensyn til komitéens henstilling i den reviderede rapport om det aktive stof. Den utilstrækkelige feltundersøgelse af nedbrydningen af organisk materiale blev gentaget med en opgraderet prøveprotokol. Der blev ikke påvist virkninger af quinoxyfen på nedbrydningen af organisk materiale.
(2)

For så vidt angår tilsætningsstoffer omhandlet i bilag C, del II, i direktiv 70/524/EØF, som omfatter mikroorganismer, kan der gives foreløbig tilladelse til en ny anvendelse af et allerede tilladt tilsætningsstof til foderstoffer, såfremt betingelserne i direktivet er opfyldt, og det ud fra de foreliggende resultater med rette kan formodes, at stoffet har én af de virkninger, der er omhandlet i direktivets artikel 2, litra a), når det anvendes i forbindelse med foder. Gyldighedsperioden for den foreløbige tilladelse kan ikke være over fire år for tilsætningsstoffer, der er omhandlet i direktivets bilag C, del II.
(3)

Med henblik på at supplere de foranstaltninger, der anbefales i FN's Sikkerhedsråds resolution (UNSCR) 1503, vedtaget den 28. august 2003, mod enkeltpersoner, grupper eller organisationer, der hjælper personer på fri fod, mod hvem der er rejst tiltale, og i betragtning af, at denne resolution anmoder alle stater om at forstærke deres samarbejde med ICTY, især for så vidt angår Radovan Karadžić, Ratko Mladić og Ante Gotovina, anser Rådet det for hensigtsmæssigt at indefryse disse personers aktiver som del af EU's samlede indsats for at forhindre enhver hjælp til dem og for at stille dem for ICTY.
(3)

For at sikre klare og præcise oplysninger for institutionerne og borgerne og for at sikre anerkendelsen af de blanketter E 111, som fortsat udstedes i en række medlemsstater efter den 1. juni 2004, er det nødvendigt at udarbejde en fortegnelse over de medlemsstater, som benytter sig af en sådan overgangsperiode. For så vidt angår de nye medlemsstater og EFTA-landene er denne fortegnelse kun vejledende, eftersom disse stater ikke er omfattet af afgørelse nr. 191.
(4)

Der skal i overensstemmelse med ordlyden og opbygningen af den nye artikel 225 i EF-traktaten og af den nye artikel 140 A i Euratom-traktaten foretages en ny affattelse af artikel 51 i protokollen vedrørende statutten for Domstolen med henblik på at præcisere de respektive beføjelser for Domstolen og for Retten i Første Instans, idet overførslen af kompetence til at træffe afgørelse i første instans til Retten bør være af mærkbart omfang og kriterierne for fordeling tilstrækkeligt klare til, at institutionerne og medlemsstaterne kan vurdere dem uden fare for misforståelser.
(1)

Ifølge artikel 1 i forordning (EF) nr. 751/2004 er den udløsende begivenhed for den vekselkurs, der skal anvendes i 2004 i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet til omregning af visse beløb til national valuta, fastsat til datoen for ikrafttrædelse af tiltrædelsestraktaten fra 2003. Den kurs, der skal anvendes, er lig med pro rata temporis-gennemsnittet af de vekselkurser, som anvendes i kalendermåneden forud for datoen for den udløsende begivenhed.
(2)

Sanktionskomitéen under FN's Sikkerhedsråd besluttede den 6. juli 2004 at ændre listen over de personer, grupper og enheder, over for hvem indefrysningen af pengemidler og økonomiske ressourcer skal gælde. Bilag I bør derfor ændres i overensstemmelse hermed.
(6)

I februar 2004 blev der isoleret en lavpatogen aviær influenzavirusstamme af subtype H5N3 i en andeflok i regionen Lombardia inden for vaccinationsområdet. Ifølge de epidemiologiske undersøgelser er der ikke sket en spredning, men der er risiko for indførelse af aviær influenza af subtype H5. På indeværende tidspunkt er hverken fjerkræ vaccineret mod subtype H7 under den nuværende vaccinationskampagne eller den ikke-vaccinerede fjerkræpopulation beskyttet mod sygdom, som kan være forårsaget af aviær influenza af subtype H5. Derfor har Italien anmodet om tilladelse til at ændre det nuværende vaccinationsprogram med henblik på at tillade vaccination af fjerkræ inden for vaccinationsområdet med en bivalent vaccine, som beskytter mod infektioner med aviær influenza af både subtype H7 og H5, og til at foretage denne form for vaccination under alle omstændigheder indtil den 31. december 2005.
(1)

Ifølge Rådets forordning (EF) nr. 104/2000 skal EF-tilbagetagelses- og -salgspriser for de varer, der er anført i bilag I til nævnte forordning, fastsættes på grundlag af varens friskhed, størrelse eller vægt og behandlingsgrad ved, at et beløb på højst 90 % af orienteringsprisen multipliceres med tilpasningskoefficienten for den pågældende varekategori.
(1)

I Rådets beslutning 90/424/EØF er det fastsat, at EF yder et tilskud til iværksættelsen af de tekniske og videnskabelige foranstaltninger, der er nødvendige for at udvikle EF’s veterinærbestemmelser og for at udvikle undervisning og uddannelse på veterinærområdet.
(6)

Der er behov for en indsats fra Fællesskabets side for at gennemføre visse foranstaltninger —
(6)

For at tillade, at programmet kan gennemføres med en vis fleksibilitet, bør de for hver foranstaltning meddelte finansielle grænser kunne reguleres med en vis procentsats, uden at det samlede loft for det årlige program overskrides. Hvis programmet gennemføres med en vis fleksibilitet, kan Fællesskabets finansielle deltagelse ikke overstige 50 % af de udgifter, som den pågældende medlemsstat faktisk afholder.
(4)

I henhold til artikel 7, stk. 2, i Kommissionens forordning (EF) nr. 1788/2001 af 7. september 2001 om gennemførelsesbestemmelser til bestemmelserne for kontrolattesten for import fra tredjelande under artikel 11 i Rådets forordning (EØF) nr. 2092/91 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler ( 3 ) skal medlemsstaterne inden den 1. april 2002 underrette hinanden og Kommissionen om, hvilke foranstaltninger de har truffet med henblik på at gennemføre attestordningen, navnlig for så vidt angår de ansvarlige myndigheder. Denne frist bør ændres for de nye medlemsstater, da det er nødvendigt at sikre, at samtlige medlemsstater har adgang til oplysninger om de ansvarlige myndigheder i de nye medlemsstater på tiltrædelsesdatoen.
(4)

Der bør derfor fastsættes tilpasningskoefficienter for de forskellige arter og behandlingsgrader for frosne varer, der landes i EF, med henblik på at fastlægge det prisniveau, der udløser interventionsforanstaltningen i artikel 25, stk. 2, i forordning (EF) nr. 104/2000.
(1)

Kommissionens beslutning 2000/439/EF fastsætter de betingelser, der skal være opfyldt, for at medlemsstaterne kan få EF-støtte til de udgifter, de har afholdt i forbindelse med de nationale programmer, der gennemføres i henhold til Kommissionens forordning (EF) nr. 1543/2000 af 29. juni 2000 om fastlæggelse af en EF-ramme for indsamling og forvaltning af fiskeridata, der er nødvendige til gennemførelse af den fælles fiskeripolitik ( 2 ). I henhold til nævnte beslutning træffer Kommissionen hvert år på grundlag af oplysninger fra medlemsstaterne afgørelse om, i hvilket omfang medlemsstaternes forventede udgifter er støtteberettigede, og hvor meget der skal ydes i EF-støtte for det følgende år.
Grøntsager, frosne og foreløbigt konserverede, bortset fra sukkermajs henhørende under pos. 0710 40 00 og 0711 90 30 og bortset fra svampe af slægten Agaricus henhørende under pos. 0710 80 61 og 0711 51 00

(1) Fra 1. januar 2005 forhøjes denne kontingentmængde årligt med 3% i forhold til det foregående års mængde. (2) Fritagelsen gælder kun værditolden. (3) Fra 1. november 2004 forhøjes denne kontingentmængde årligt med 3 % i forhold til den foregående kontingentperiodes mængde. Den første forhøjelse baseres på en udgangsmængde på 1 500 tons nettovægt. (4) Fra 1. november 2004 forhøjes denne kontingentmængde årligt med 3 % i forhold til den foregående kontingentperiodes mængde. Den første forhøjelse baseres på en udgangsmængde på 500 tons nettovægt. (5) Inden for rammerne af dette toldkontingent nedsættes den særlige told, der er fastsat i Fællesskabets liste over WTO-toldindrømmelser, til 0, hvis indgangsprisen ikke overstiger 264 EUR pr. tons, der er den indgangspris, der er aftalt mellem Det Europæiske Fællesskab og Egypten. Hvis indgangsprisen for en sending er 2, 4, 6 eller 8 % lavere end den aftalte indgangspris, er den specifikke kontingenttold henholdsvis lig 2, 4, 6 eller 8 % af den aftalte indgangspris. Hvis indgangsprisen for en sending er mindre end 92 % af den aftalte indgangspris, finder den i WTO-bundne specifikke toldsats anvendelse. (6) Også fritaget for værditold inden for rammerne af dette toldkontingent. (7) Fra 15. oktober 2004 forhøjes denne kontingentmængde årligt med 3 % i forhold til den foregående kontingentperiodes mængde. Den første forhøjelse baseres på en udgangsmængde på 1 000 tons nettovægt. (8) Henførsel under denne position sker på de vilkår, der er fastlagt i de relevante fællesskabsbestemmelser (se artikel 291 til 300 i Kommissionens forordning (EØF) nr. 2454/93 (EFT L 253 af 11.10.1993, s. 1) og efterfølgende ændringer).«
(3)

Embargoer mod visse former for teknisk og finansiel bistand falder ind under traktatens anvendelsesområde. Derfor er der, blandt andet for at undgå en fordrejning af konkurrencen, behov for fællesskabslovgivning for at gennemføre embargoerne for så vidt angår Fællesskabets område. Med henblik på denne forordning anses Fællesskabets område for at omfatte de områder i medlemsstaterne, som traktaten er gældende for, på de betingelser, der er fastsat i traktaten.
(3)

Der bør endvidere ydes supplerende tilskud til afholdelse af workshopper inden for EF-referencelaboratoriernes ansvarsområde; bestemmelsen om det maksimale tilskudsberettigede deltagerantal, der er fastsat i Kommissionens forordning (EF) nr. 156/2004 af 29. januar 2004 om EF-tilskud til EF-referencelaboratorier i henhold til artikel 28 i beslutning 90/424/EØF ( 8 ), bør fraviges for så vidt angår to EF-referencelaboratorier, der har behov for støtte til, at mere end tredive personer deltager, for at deres workshopper kan give det bedste resultat.
(2)

For 2004 bør der derfor vedtages undtagelsesbestemmelser til Kommissionens forordning (EF) nr. 2808/98 af 22. december 1998 om gennemførelsesbestemmelser for den agromonetære ordning for euroen i landbrugssektoren ( 1 ), Kommissionens forordning (EF) nr. 2342/1999 af 28. oktober 1999 om gennemførelsesbestemmelser til Rådets forordning (EF) nr. 1254/1999 om den fælles markedsordning for oksekød for så vidt angår præmieordningerne ( 2 ) og Kommissionens forordning (EF) nr. 2550/2001 af 21. december 2001 om gennemførelsesbestemmelser til Rådets forordning (EF) nr. 2529/2001 om den fælles markedsordning for fåre- og gedekød for så vidt angår præmieordningerne og om ændring af forordning (EF) nr. 2419/2001 ( 3 ), vedrørende vekselkursen i sektorerne for oksekød, fårekød, gedekød og energiafgrøder, samt for struktur- og miljøforanstaltninger. Det bør fastsættes, at den udløsende begivenhed for den vekselkurs, der skal anvendes i de nye medlemsstater for nævnte støtteordninger, fastsættes til den dato, hvor tiltrædelsestraktaten fra 2003 træder i kraft. Kommissionen skal derfor fastsætte vekselkursen på grundlag af pro rata temporis-gennemsnittet af de vekselkurser, der anvendes i måneden forud for nævnte ikrafttrædelsesdato.
(8)

Der bør fastsættes en tilstrækkelig lang tidsfrist inden ikrafttrædelsen af denne forordning for at give medlemsstaterne mulighed for at foretage de tilpasninger, som måtte være nødvendige i de tilladelser til at markedsføre de pågældende veterinærlægemidler, der er givet i medfør af Europa-Parlamentets og Rådets direktiv 2001/82/EF ( 3 ), for at tage hensyn til bestemmelserne i denne forordning.
Flere selskaber fremførte, at salget af deres DEPB-licenser ville skabe yderligere indtægter og derved øge deres samlede skattetilsvar, navnlig med hensyn til selskabsskat. Det blev derfor fremført, at den fordel, som disse virksomheder opnåede fra DEPB-transaktioner, skulle reduceres med det beløb, der rent faktisk skulle betales i indkomstskat. Selskaberne erklærede også, at dette krav ikke ville være berettiget, hvis der ikke skulde betales indkomstskat i samme periode. Endvidere fremførte Texprocil, at DEPB-indtægter skal beskattes med den enhedssats, der gælder for eksportører, og at i tilfælde, hvor eksportøren rent faktisk har betalt indkomstskat af de DEPB-fordele, der er indrømmet af den indiske regering, er den opnåede fordel tilsvarende mindre.

Ved undersøgelsen af disse argumenter skal det først erindres, at en DEPB-kredit udgør et tilskud, der er ydet på et bestemt tidspunkt. Ifølge de foreliggende oplysninger kan det ikke udelukkes, at disse tilskud senere kan forøges et selskabs samlede skattetilsvar. Dette vil imidlertid være en fremtidig begivenhed, som afhænger af mange faktorer, hvoraf de fleste er påvirket af kommercielle beslutninger, som firmaet selv træffer. Sådanne faktorer er ikke blot knyttet til spørgsmål i forbindelse med prisfastsættelse og salg, men vedrører også andre aspekter, der afgør det samlede skattetilsvar, såsom beslutninger om afskrivningssatser, overførsel af tab og mange andre faktorer. Alle disse beslutninger påvirker den skattesats, der i sidste ende vil blive anvendt på et selskab i et bestemt skatteår. Det er derfor ikke muligt nøjagtigt at fastslå, i hvilket omfang fordele opnået fra salg af DEPB har bidraget til den gældende skattesats. Hvis de pågældende selskaber havde benyttet deres DEPB-licenser til det formål, hvortil de rent faktisk er beregnet, nemlig til import af råmaterialer, ville det desuden have sænket deres omkostninger og ikke øget deres indtægter, hvilket igen kan have en anden indvirkning på beskatningen.

Det er derfor klart, at indrømmelsen af DEPB-kreditter og en eventuel senere beskatning deraf udgør to uafhængige aktioner fra den indiske regerings side. Det er ikke op til undersøgelsesmyndigheden at forsøge at rekonstruere den situation, som ville foreligge i tilfælde af beskatning eller i mangel herpå. Under alle omstændigheder ville dette ikke påvirke beregningen af det subsidiebeløb, der blev fastslået i undersøgelsesperioden.

Disse påstande blev derfor afvist.
(1)

I direktiv 96/23/EF er det fastsat, at optagelse eller opretholdelse på de lister over tredjelande, der er omhandlet i fællesskabslovgivningen, og hvorfra medlemsstaterne kan indføre dyr og primærprodukter af animalsk oprindelse (»produkter«), som er omfattet af direktivet, er betinget af, at de pågældende tredjelande forelægger en plan med oplysninger om de garantier, de stiller med hensyn til overvågning af de grupper af restkoncentrationer og stoffer, som er omhandlet i direktivet. Direktivet indeholder endvidere visse bestemmelser om frister for forelæggelse af planer.
(8)

Der bør fastsættes en tilstrækkelig lang tidsfrist inden ikrafttrædelsen af denne forordning for at give medlemsstaterne mulighed for at foretage de tilpasninger, som måtte være nødvendige i de tilladelser til at markedsføre de pågældende veterinærlægemidler, der er givet i medfør af Europa-Parlamentets og Rådets direktiv 2001/82/EF ( 3 ), senest ændret ved direktiv 2004/28/EF ( 4 ), for at tage hensyn til bestemmelserne i denne forordning.
(3)

På baggrund af tredjelandene krav bør der foretages visse ændringer i forordning (EF) nr. 753/2002. Det drejer sig bl.a. om at give tredjelande mulighed for at anvende visse traditionelle udtryk, forudsat at de opfylder betingelser svarende til dem, medlemsstaterne skal opfylde. Da endvidere flere af tredjelandene ikke har lige så centraliserede regler som Fællesskabet, bør nogle regler ændres, dog således at der opnås samme sikkerhed for, at de er bindende.
(4)

Efter vurderingen af anmodningen fra Australiens og New Zealands myndigheder og under hensyntagen til kapacitet og rådighed over mængder og subtyper af antigener i EF-antigenberedskabslagrene ser det ud til, at den bistand, der anmodes om, kan gives, uden at det i unødigt omfang går ud over Fællesskabets beredskabsplaner.
2) Artikel 11, stk. 2, affattes således:

»I licensens rubrik 22 anføres mindst en af følgende angivelser:

— Refund valid for not more than … (quantity for which licence is issued)
(3)

De fem virksomheder, som på nuværende tidspunkt er langt fremme med forbedringerne eller har forpligtet sig til at færdiggøre nye anlæg, har afgivet pålidelige forsikringer om, at de råder over de nødvendige midler til at udbedre de resterende mangler inden for en rimelig periode, og har modtaget en positiv udtalelse fra de slovenske veterinærmyndigheder om de sidste faser af forbedringsarbejdet.
(8)

De nye medlemsstater har pligt til hvert år at kontrollere en vis procentdel af producentorganisationerne og producentsammenslutningerne for at se, om de opfylder anerkendelseskriterierne og støttebetingelserne. I betragtning af den administrative byrde, som dette indebærer for de nye medlemsstater, bør de have ret til at reducere procentsatsen for kontrol af producentorganisationer og producentsammenslutninger i 2005 til ikke under halvdelen af det normale niveau, men hvis de benytter sig af denne mulighed, bør procentsatsen forhøjes tilsvarende i 2006, så den i gennemsnit for to år når op på det normale niveau.
Prøvningsinstansen skal udføre denne prøvning med de intervaller, der er specificeret i ISO DIS 11451-1:2003 i hele frekvensbåndet 20 til 2 000 MHz.

Hvis køretøjsfabrikanten alternativt fremlægger måledata for hele frekvensbåndet fra et prøvningslaboratorium, der er akkrediteret i henhold til de relevante dele af ISO 17025 (1. udgave 1999) og anerkendt af den godkendende myndighed, kan prøvningsinstansen vælge et reduceret antal spotfrekvenser inden for det samlede frekvensomfang, f.eks. 27, 45, 65, 90, 120, 150, 190, 230, 280, 380, 450, 600, 750, 900, 1 300 og 1 800 MHz for at bekræfte, at køretøjet opfylder kravene i dette bilag.

Tilfredsstiller et køretøj ikke de i dette bilag beskrevne prøvninger, skal det kontrolleres, at de pågældende tilfælde af svigt er optrådt under normale betingelser og ikke skyldes ukontrollerede felter.
(9)

I overensstemmelse med forordning (EF) nr. 992/2004 forpligter tilsagnene ikke desto mindre hver enkelt producerende eksportør til at respektere minimumsimportpriser inden for rammerne af importlofter, og for at tilsagnene kan overvåges, har de pågældende eksporterende producenter også indvilliget i stort set at respektere deres traditionelle salgsmønster til individuelle forbrugere i EU-10. De eksporterende producenter er også klar over, at hvis det konstateres, at disse traditionelle salgsmønstre ændrer sig betydeligt, eller at tilsagnene på nogen måde bliver vanskelige eller umulige at overvåge, har Kommissionen ret til at tilbagetrække sin godtagelse af selskabets tilsagn, hvilket betyder, at den endelige antidumpingtold bliver indført i stedet for, eller tilpasse importloftets niveau eller træffe en anden form for afhjælpende foranstaltning.
(3)

For at kunne implementere det nye toldkontingent og ændringerne i de eksisterende toldkontingenter er det nødvendigt at foretage ændringer i forordning (EF) nr. 747/2001.
(2)

Det er fastsat i artikel 2 i forordning (EF) nr. 74/2004, at hvis en ny eksporterende producent i Indien over for Kommissionen fremlægger tilstrækkelig dokumentation for, at det pågældende selskab ikke eksporterede de i artikel 1, stk. 1, omhandlede varer til Fællesskabet i undersøgelsesperioden (1. oktober 2001 til 30. september 2002) (»det første kriterium«), og selskabet ikke er forretningsmæssigt forbundet med nogen af de eksportører eller producenter i Indien, som er genstand for de ved nævnte forordning indførte antisubsidieforanstaltninger (»det andet kriterium«), og selskabet faktisk har eksporteret de pågældende varer til Fællesskabet efter den undersøgelsesperiode, der ligger til grund for foranstaltningerne, eller har indgået en uigenkaldelig kontraktmæssig forpligtelse til at eksportere en væsentlig mængde til Fællesskabet (»det tredje kriterium«), kan artikel 1, stk. 3, i nævnte forordning ændres ved at tildele den nye eksporterende producent den toldsats, der gælder for de samarbejdsvillige selskaber, der ikke indgik i stikprøven, dvs. 7,6 %.
a) Eksportlandets myndigheder udsteder certifikater som vist i bilag II, IV eller V til denne beslutning under hensyntagen til, hvad fisken skal anvendes til efter ankomsten til EF. b) Afhængigt af bestemmelsesstedets status i medlemsstaten med hensyn til egtvedsyge (VHS), infektiøs hæmatopoietisk nekrose (IHN), forårsviræmi hos karper (SVC), bakteriel nyresygdom (BKD), infektiøs pankreasnekrose (IPN) og Gyrodactylus salaris (G. salaris) indsættes de relevante særlige supplerende betingelser i certifikatet. c) Originalen af hvert certifikat skal bestå af et enkelt ark med tryk på begge sider, eller det skal, hvis der kræves mere end ét ark, være udformet således, at alle de nødvendige sider udgør et sammenhængende hele. Det skal øverst til højre på hver side være mærket »Original« og være forsynet med et særligt kodenummer, som udstedes af myndighederne. Alle certifikatets sider skal være nummereret — (sidetal) af (samlet sidetal). d) Det originale certifikat og de etiketter, der er nævnt i standardcertifikatet, skal udfærdiges på mindst et af de officielle sprog i den medlemsstat, hvor grænsekontrollen skal finde sted, og i bestemmelsesmedlemsstaten. Disse medlemsstater kan dog tillade andre sprog, eventuelt vedlagt en officiel oversættelse. e) Det originale certifikat skal den dag, sendingen læsses til eksport til EF, forsynes med et officielt stempel og underskrives af en officiel inspektør, som myndighederne har udpeget. I den forbindelse sørger eksportlandets myndigheder for, at der følges samme principper for udfærdigelse af certifikatet som dem, der er fastsat i Rådets direktiv 96/93/EF. Underskriftens farve skal afvige fra påtrykkets farve. Det samme gælder stemplet, medmindre det er et prægestempel. f) Hvis certifikatet vedhæftes yderligere sider med henblik på identifikation af varerne i sendingen, skal disse sider betragtes som en del af det originale certifikat, og hver af disse sider forsynes med den udstedende officielle inspektørs underskrift og stempel. g) Det originale certifikat skal ledsage sendingen til EF-grænsekontrolstedet. h) Certifikatet er gyldigt i 10 dage fra udstedelsesdatoen. Ved transport med skib forlænges dette tidsrum med sørejsens varighed. i) Fisk, æg og mælke må ikke transporteres sammen med andre fisk, æg eller mælke, der enten ikke skal sendes til EF eller også har lavere sundhedsstatus. De må desuden ikke transporteres under forhold, der ændrer deres sundhedsstatus. j) Den mulige forekomst i vandet af patogener er af relevans for en vurdering af sundhedsstatus for levende fisk, æg og mælke. Den certifikatudstedende embedsmand skal derfor tage følgende i betragtning: Oprindelsesstedet skal være det brug, hvor fiskene, æggene eller mælken er blevet opdrættet, indtil de har nået den handelsstørrelse, som er relevant for den af dette certifikat omfattede sending.«